**DRU 6. 4. do 10. 4. 2020 1. in 2. ura**

**MOJA DOMAČA POKRAJINA**

**Preberi stran 52 v učbeniku.**

* Na zemljevidu poišči domači kraj in domačo pokrajino, v kateri živiš.
* Prepiši v zvezek in dopolni.
* V zvezek napiši naslov ***Moja domača pokrajina*** in datum.

**Pokrajina je del Zemljinega površja, ki se po določenih značilnostih  
razlikuje od ostalih delov. Lahko je gorata (Gorenjska), ali bolj ravna (Prekmurje), lahko je zelo poseljena ali poraščena z gozdovi.**

**Domača pokrajina je pokrajina v okolici našega doma (bivanje, šolanje, zdravstvena oskrba, treningi … ). Sestavljajo jo naravni pojavi in pojavi, povezani s človekom (ceste, hiše…).**

**Naš domači kraj je \_\_\_\_\_\_\_\_\_\_\_\_\_, domača pokrajina pa Ljubljana z okolico (Ljubljanska kotlina). Leži približno v \_\_\_\_\_\_\_\_\_\_\_\_\_ Slovenije, temu rečemo v Osrednji Sloveniji.**

***Rešitev:*** *Ljubljana, sredini*

|  |
| --- |
| * **Zmoreš tudi to?**   Malo povadi iskanje po zemljevidu. Neža živi v mestu. Imenuje se Celje. Adam živi na vasi. Imenuje se Nova vas. Je del Bloške planote. Poišči kraja na zemljevidu. Celja ni težko najti, Bloško planoto pa najdeš približno v »želodcu kokoške Slovenije« . Ti je uspelo?   * V zvezek napiši, kateri je Nežin in Adamov domači kraj, katera je nujna domača pokrajina in v katerem delu Slovenije kraja ležita. Kako v katerem delu? Spomni se na smeri neba, orientiranje zemljevida in na kompas.   ***Nežin domači kraj je \_\_\_\_\_\_\_\_\_\_\_\_\_\_\_\_\_\_, domača pokrajina pa \_\_\_\_\_\_\_\_\_\_\_\_\_\_\_\_. Leži približno na \_\_\_\_\_\_\_\_\_\_\_\_\_\_ Slovenije.***  ***Adamov domači kraj je \_\_\_\_\_\_\_\_\_\_\_\_\_\_\_\_\_\_, domača pokrajina pa \_\_\_\_\_\_\_\_\_\_\_\_\_\_\_\_. Leži približno na \_\_\_\_\_\_\_\_\_\_\_\_\_\_ Slovenije.*** |

Rešitev: Celje, Celjska kotlina, severovzhodu, Nova vas, Bloška planota, jugu

* Zdaj pa naprej.

Dobro si oglej slike v učbeniku. Si katere od teh krajev ali živali že videl/a v živo? Si, poleg tistih na slikah, videl/a ali obiskal/a še katere druge kraje, ki so del naše **NARAVNE DEDIŠČINE?**

Spodaj označeno besedilo prepiši v zvezek in z barvo obkroži tiste kraje, ki si jih že obiskal/a. Lahko dopišeš še kakšen kraj. Za pomoč ti prilagam fotografije krajev, ki jih ni v učbeniku.


|  |  |
| --- | --- |
|  |  |
| Triglavski narodni park | dolina Soče |
|  |  |
|  |  |
| Ljubljansko barje | Škocjanske jame |

* ***Slovenska naravna dediščina dodaj datum***

***Naravna dediščina so na primer neokrnjene gore, potoki, jezera in slapovi, podzemne jame…***

***Primeri naše naravne dediščine so Bohinjsko jezero, Triglavski narodni park, Škocjanske jame, Postojnska jama, Strunjanski klif, Ljubljansko barje, dolina Soče.***

* Vseh pet živali na spodnjih slikah živi v Sloveniji. Označene tri vrste so precej redke. Poimenuj živali v zvezek. Lahko jih tudi narišeš.



* ***Zgoraj levo je \_\_\_\_\_\_\_\_\_, zgoraj na sredini je \_\_\_\_\_\_\_\_\_, zgoraj desno \_\_\_\_\_\_\_\_\_, spodaj levo \_\_\_\_\_\_\_\_\_\_\_, spodaj desno pa \_\_\_\_\_\_\_\_\_\_\_\_\_\_.***

Rešitev: ris, medved, človeška ribica, volk, kozorog

**Bravo, družba za ta teden je končana.**